頌六十二首 十
作者：道世
朝代：唐

paragraphs: 韞石諒非真，飾瓶信爲假。
寵（一作「竊」）服高（一作「臯」）門上，濫吹緇軒下。
風（一作「鳳」）祀結驚心，騶文終好野。
真相豈或（一作「式」）昭，浮榮未能捨。
跡殊冠冕客，事襲驅馳者。
已矣歇鄭聲，天然亂周雅。
富貴空爭名，寵辱虛相駡。
須臾風火燭，幻泡何足把。
（見同書同卷《富貴部》。
注一作者，爲《法苑珠林》卷七十之異文。
）。